पाएं अपने शहर की ताज़ा ख़बरें और फ्री ई-पेपरडाउनलोड करें
गोविंदपुरा औद्योगिक क्षेत्र में भी 200 लोगों की क्षमता का कोविड केयर सेंटर बन रहा है। यह सोमवार तक तैयार होने की उम्मीद है। औद्योगिक क्षेत्र में बड़ी संख्या में लोगों के संक्रमित होने के कारण यह व्यवस्था की जा रही है। इस कोविड केयर सेंटर में 20 टॉयलेट बनाए जा रहे हैं। कलेक्टर अविनाश लवानिया और निगमायुक्त वीएस चौधरी कोलसानी ने रविवार को सेंटर का मुआयना किया।
पुलिस अस्पताल में शुरू
इधर, कोरोना संक्रमण के दौरान फ्रंटलाइन में रहकर ड्यूटी कर रहे पुलिसकर्मियों को संक्रमण से बचाने के लिए भोपाल पुलिस अस्पताल में कोविड केयर सेंटर शूरू हो गया है। पुलिस महानिदेशक विवेक जौहरी ने रविवार को सेंटर का निरीक्षण किया। यहां पुलिसकर्मियों, पुलिस परिवार के सदस्यों तथा बेड रिक्त होने पर जनसामान्य को भी इलाज उपलब्ध कराया जाएगा।
सातवीं बटालियन के कमांडेंट तरुण नायक ने बताया कि इस सेंटर में 16 बेड ऑक्सीजन सपोर्ट सिस्टम के साथ उपलब्ध हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva zho_Hant eng_Latn